
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi pe strada Intrarea Ardealului. Această deficienţă impune realizarea unei reţele de alimentare cu apă şi canalizare pe acest traseu.

Menţionăm că în conformitate cu Protocolul de Colaborare nr.  SC2005-4497/15.03.2005 încheiat de Municipiul Timişoara cu cetăţenii domiciliaţi pe strada Intrarea Ardealului, achiziţionarea tubulaturii necesare realizării reţelei de alimentare cu apă şi canalizare se va face de către cetăţeni.

Valoarea totală a investiţiei ,,Extindere reţea de apă şi canalizare -  strada Intrarea Ardealului” este estimată la 368.500 lei (cu TVA), respectiv 100.793 Euro (1 EURO=3,656 lei la data de 25.11.2005).

Având în vedere faptul că finanţarea obiectivului ,,Extindere reţea de apă şi canalizare – strada Intrarea Ardealului ” se face din bugetul local, Capitolul 63.02.09 ,,Alimentări cu apă”, propunem aprobarea studiului de fezabilitate conform proiectului P 05/11/2005 întocmit de S.C. PRO-NA-VER S.R.L.

